3. การประกอบธุรกิจของแต่ละกลุ่มธุรกิจ

บริษัทฯ และบริษัทย่อย ดำเนินธุรกิจพัฒนาอสังหาริมทรัพย์ ที่เหมาะสมกับทำเล สถานที่ สภาวะตลาด
และกลุ่มเป้าหมาย โดยจำแนกประเภทของธุรกิจ หรือบริการหลัก ได้แก่ ธุรกิจโรงแรม
ธุรกิจให้เช่าพื้นที่อาคารสำนักงานและศูนย์การค้า ธุรกิจให้เช่าที่อยู่อาศัย
และธุรกิจค้าปลีกสรรพสินค้า เป็นต้น ดังมีลักษณะของแต่ละธุรกิจ หรือบริการหลัก คือ

(1) ลักษณะธุรกิจและการบริการ รายละเอียดธุรกิจของบริษัทฯ และบริษัทย่อยมีดังนี้

  (ก). ธุรกิจโรงแรม

โรงแรม แกรนด์ ไฮแอท เอราวัณ เป็นโรงแรมระดับ 5 ดาว ตั้งอยู่บริเวณสี่แยกราชประสงค์
ประกอบด้วยห้องพัก 387 ห้อง พร้อมด้วยห้องอาหารชั้นหนึ่ง
ห้องจัดเลี้ยงและให้เช่าสิ่งอำนวยความสะดวกครบครันมาตรฐานสากล
ซึ่งมีพื้นที่อาคารรวมทั้งสิ้นประมาณ 77,000 ตารางเมตร (รวมพื้นที่โครงการเอราวัณ แบงคอก)
เริ่มเปิดดำเนินการในปี 2534 โดยบริษัท โรงแรมเอราวัณ จำกัด (มหาชน) และบริหารงานโดย
Hyatt International Inc.

โรงแรมเจดับบลิว แมริออท กรุงเทพ เป็นโรงแรมระดับ 5 ดาว ตั้งอยู่บริเวณศูนย์กลางธุรกิจปากซอยสุขุมวิท ซอย 2 ประกอบด้วยห้องพัก 435 ห้อง พร้อมด้วยห้องอาหารชั้นหนึ่ง ห้องจัดเลี้ยง และสิ่งอำนวยความสะดวกครบครันตามมาตรฐานสากล มีพื้นที่อาคารรวมทั้งสิ้น 88,000 ตารางเมตร เริ่มเปิดดำเนินการ 2540 โดยบริษัท เพลินจิต เรียล เอสเตท จำกัด และบริหารงานโดย Marriott International Corp.

  (ข). ธุรกิจให้เช่าพื้นที่อาคารสำนักงานและศูนย์การค้า

อาคารอัมรินทร์ พลาซ่า เป็นอาคารศูนย์การค้า และสำนักงานให้เช่าตั้งอยู่บริเวณสี่แยกราชประสงค์
เป็นอาคารสูง 22 ชั้น บนพื้นที่ประมาณ 8 ไร่
โดยมีพื้นที่ให้เช่าและพื้นที่ที่ใช้ดำเนินธุรกิจสรรพสินค้ารวมทั้งสิ้น 45,000 ตารางเมตร
เริ่มเปิดดำเนินการในปี 2528 บริหารงานโดย บริษัท อัมรินทร์ ดีเวลลอปเม้นท์ จำกัด

อาคาร เพลินจิต เซ็นเตอร์ ประกอบด้วยอาคารศูนย์การค้าชั้นนำ สำนักงานให้เช่าสูง 24 ชั้น
บนพื้นที่ 5 ไร่ ตั้งอยู่บริเวณปากซอยสุขุมวิท ซอย 2 โดยมีพื้นที่ให้เช่าทั้งสิ้น 46,000 ตารางเมตร
เริ่มเปิดดำเนินการในปี 2539 และบริหารงานโดยบริษัท มักกะสัน เรียล เอสเทท จำกัด

(ค) ธุรกิจให้เช่าที่อยู่อาศัย

อาคารปาร์คเลน แมนชั่น เป็นอาคารชุดพักอาศัยระดับมาตรฐานให้เช่า ตั้งอยู่ในซอยมหาดเล็กหลวง
ถนนราชดำริ สูง 15 ชั้น ประกอบด้วยห้องพักทั้งสิ้น 48 ยูนิต พร้อมสระว่ายน้ำ สนามเทนนิส
ลานจอดรถที่เพียงพอ รวมพื้นที่ให้เช่าทั้งสิ้น 12,300 ตารางเมตร เปิดดำเนินการตั้งแต่ปี 2530
บริหารงานโดยบริษัท มหาดเล็กหลวง เรียล เอสเทท จำกัด

(2) การตลาดและสภาวะการแข่งขัน

(ก) นโยบายและลักษณะการตลาดของการบริการ

เนื่องจากบริษัทฯ มุ่งเน้นที่การผลิตสินค้าคุณภาพสูง
ตลาดที่รองรับสินค้าจึงเป็นตลาดระดับกลางและตลาดระดับบน
โดยตัวสินค้าจะมีจุดเด่นในเรื่องของรูปแบบการให้บริการ และความเจริญของทำเลที่ตั้ง
มีการจัดทำแผนการส่งเสริมการขายอย่างต่อเนื่อง โดยกลยุทธ์ในการแข่งขันที่ใช้มีดังนี้

(a) กลยุทธ์การแข่งขัน

(a.1) ธุรกิจประเภทโรงแรม : เน้นจุดขายของโครงการ คือ ชื่อเสียงของบริษัทฯ และผู้บริหาร
โรงแรม, ทำเลที่ตั้ง ในเขตศูนย์กลางธุรกิจ ,ความสะดวกในการเดินทาง
และคุณภาพการให้บริการแก่ลูกค้าในระดับมาตรฐานสากล

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารธุรกิจโรงแรมล้วนแต่เป็นเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพสินค้าและบริการ

-   ธุรกิจโรงแรมของบริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมเจดับบลิว แมริออท กรุงเทพ

-   โรงแรมเจ ดับบลิว แมริออท กรุงเทพ เป็นโรงแรมที่มีชื่อเสียง และเป็นที่ยอมรับมายาวนาน
    ได้รับรางวัลจากหน่วยงานต่างๆ อาทิเช่น

  - Best Restaurant 1999 – Best Buffet in Town (Marriott Café) จาก
  Bangkok Dining and Entertainment Magazine

  - Best City Hotel in Bangkok, 2000 จาก การท่องเที่ยวแห่งประเทศไทย

  - Best Overall GSS Scores และ Best Service Index จาก APA Operations
  Meeting 2001

  - The Best New Restaurant 2001 for New York Steakhouse จาก Bangkok
  Dining and Entertainment Magazine

  - The Best New Restaurant 2001 & The Best American Restaurant for New
  York Steakhouse จาก Bangkok Metro Magazine

- The Best Grill Restaurant 2003 & The Best American Restaurant 2003 จาก
the Bangkok Dining and Entertainment Magazine

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   โรงแรมอยู่ภายใต้การบริหารงานของกลุ่ม Marriott International Corp.
    มีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมแกรนด์ ไฮแอท เอราวัณ กรุงเทพ

-   โรงแรมแกรนด์ ไฮแอท เอราวัณเป็นโรงแรมระดับ 5 ดาว
    ที่มีชื่อเสียงและเป็นที่ยอมรับมายาวนาน ได้รับรางวัลจากหน่วยงานต่างๆ อาทิเช่น

  - Best of the Best Hotel in Thailand 1998 จาก Tourism Asia, Hong Kong

  - Top Ten Hotels for Value in Asia Region, 1999 จาก Travel & Leisure,
  USA

  - Five Green Leaf Certificate, 1998 & 2000 จาก UN Environmental
  Program, สมาคมโรงแรมไทย และ การท่องเที่ยวแห่งประเทศไทย

  - Top 100 Hotels in the World, 1999 จาก Institutional Investor, USA

  - Best Hotels in Bangkok, 2000 จาก Asian Wall Street Journal & CNBC
  Asia

  - Best City Hotel, 2000 จาก การท่องเที่ยวแห่งประเทศไทย

  - Conde Naste’s Gold List, 2001 จาก Travel & Leisure Conde Naste
  Magazine

  - Best Buffet Category at “The Dining Room”, 2001 จาก Bangkok Dining &
  Entertainment

  - Best Music Venue at “Spasso”, 2001 จาก Bangkok Dining &
  Entertainment.

  - Best Business Hotel in Bangkok, 2002 จาก Business Traveler Asia
  Pacific Reader Survey

  - Gold Level-clean, safe, polution-free and lively working place, 2002
  จากกรุงเทพมหานคร

  - Spasso- Bangkok’s Best Entertainment Venue, 2002 จาก Bangkok Dinning
  & Entertainment Magazine

-   Conde Nast Traveler Gold List 2003 จาก Travel & Leisure Conde Naste
    Magazine

-   Travel & Leisure 500 Greatest Hotels in the World 2003

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

(a.2) ธุรกิจประเภทศูนย์การค้าและสำนักงาน : เน้นจุดขายของโครงการ คือ ทำเลที่ตั้ง
ในเขตศูนย์กลางธุรกิจ , ความสะดวกในการเดินทาง, คุณภาพการบริการและการบริหารอาคาร
และการกำหนดราคาค่าเช่าและ เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารของบริษัทมีประสบการณ์และมีชื่อเสียงเป็นที่ยอมรับในธุรกิจนี้มานาน
    สามารถคาดคะเนและเลือกแหล่งทำเลที่ตั้งของโครงการได้อย่างเหมาะสม

-   บริษัทมีการศึกษาความเป็นไปได้ก่อนดำเนินโครงการ
    โดยมีแผนกข้อมูลการตลาดทำการศึกษารวบรวม วิเคราะห์ข้อมูลตลาดอยู่ตลอดเวลา
    เพื่อวิเคราะห์กลุ่มเป้าหมาย คู่แข่งขัน สภาวะตลาด
    และมุ่งดำเนินการในส่วนที่ตนเองมีศักยภาพเหนือคู่แข่งขัน

-   บริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   รูปแบบและผลงานของบริษัทมีความหลากหลาย
    ทำให้บริษัทมีกลุ่มลูกค้าเป้าหมายที่มีขนาดใหญ่กว่าบริษัทคู่แข่งในระดับเดียวกัน
    สามารถปรับกลยุทธ์ต่างๆเกี่ยวกับสินค้า เพื่อให้ทันต่อสถานการณ์ทางการตลาด
    ซึ่งแตกต่างจากโครงการคู่แข่งขันอื่นๆ

-   บริษัทเน้นการบริการที่ดี สร้างความสัมพันธ์ที่ดีกับลูกค้า
    และสร้างความมั่นใจให้แก่ลูกค้าในโครงการ

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน เพื่อให้ภาพพจน์เป็นบริษัท
    พัฒนาอสังหาริมทรัพย์ในระดับแนวหน้า สามารถเปรียบเทียบกับบริษัทชั้นนำอื่นๆ
    ในตลาดพัฒนาอสังหาริมทรัพย์

• จุดเด่นของอาคารอัมรินทร์ พลาซ่า คือ ทำเลที่ตั้งดีเยี่ยม เป็นศูนย์กลางการจับจ่ายใช้สอย
เพียบพร้อมด้วยร้านค้าที่ให้บริการอย่างครบวงจร นอกจากนี้การเดินทางที่สะดวกมากขึ้น
ด้วยอีกทางเลือกหนึ่ง คือ รถไฟฟ้า BTS โดยมีทางสัญจรเข้าอาคารเชื่อมต่อกับสถานีรถไฟฟ้า BTS
ชิดลมด้วย

• จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
เป็นที่ตั้งของศูนย์ร้านค้าเฉพาะอย่าง เช่น เครื่องเสียงระดับ ไฮเอนด์ เสื้อผ้า รวมถึงร้านค้าอื่น ๆ
ที่ให้บริการอย่างครบวงจร รวมถึงการเดินทางที่สะดวกมากขึ้นด้วยรถไฟฟ้า BTS

  (b) ลักษณะของลูกค้า

(b.1) ธุรกิจโรงแรม ให้บริการแก่นักธุรกิจและนักท่องเที่ยวที่มีกำลังซื้อสูง
ซึ่งลูกค้าของบริษัทจะเป็นรายย่อยทั้งสิ้น ทั้งนี้อัตราการเข้าพักจำแนกตามโรงแรมมีดังนี้

โรงแรมแกรนด์ ไฮแอท เอราวัณ

2541. 66.90%

2542. 62.30%

2543. 61.80%

2544. 56.3% (ได้มีการปรับปรุงห้องพักในระหว่างปี)

2545. 62.2%

2546. 60.1%

  โรงแรมเจดับบลิว แมริออท กรุงเทพ

  2541 51.78% (เป็นปีแรกที่เปิดดำเนินการ)

2542. 82.05%

2543. 83.50%

2544. 80.2%

2545. 83.8%

2546. 76.1%

(b.2) ธุรกิจศูนย์การค้าและสำนักงาน ลักษณะของลูกค้าของบริษัท เป็นนักธุรกิจ บริษัทห้างร้าน
ที่มีกำลังซื้ออยู่ในระดับปานกลางจนถึงสูง ส่วนใหญ่แล้วลูกค้าของบริษัทจะเป็นรายย่อย ยกเว้นบริษัท
เอราวัณ โซโก้ จำกัด ซึ่งเป็นบริษัทร่วม โดยเป็นการเช่าพื้นที่เพื่อดำเนินธุรกิจห้างสรรพสินค้า

  (c) กลุ่มลูกค้าเป้าหมาย

  ธุรกิจโรงแรม

  - โรงแรมแกรนด์ ไฮแอท เอราวัณ :

  นักธุรกิจชาวต่างชาติ นักท่องเที่ยวชาวต่างชาติ และนักธุรกิจชาวไทยที่มีระดับรายได้
  และกำลังซื้อสูง โรงแรม แกรนด์ ไฮแอท เอราวัณ มีกลุ่มลูกค้าหลักคือ Business Traveler
  ถึง 80 % และกลุ่มลูกค้านักท่องเที่ยว หรือ Leisure เพียง 20 % คือจะมีเฉพาะกลุ่ม Hi-end
  Leisure ซึ่งเป็นกลุ่มที่มีกำลังซื้อสูงสุด

  - โรงแรมเจดับบลิว แมริออท กรุงเทพ :

  นักธุรกิจ และนักท่องเที่ยวต่างชาติ และนักธุรกิจชาวไทย โดยมีกลุ่มลูกค้าเป็นนักธุรกิจประมาณ
  75% และกลุ่มลูกค้านักท่องเที่ยวประมาณ 25%

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของลูกค้าที่มีกำลังซื้อระดับปานกลางถึงสูงในพื้นที่ศูนย์กลางการจับจ่ายใช้สอยของกรุงเทพฯ

  ธุรกิจสำนักงาน : บริษัทธุรกิจที่มีภาพลักษณ์ที่ดี ทั้งบริษัทภายในและระหว่างประเทศ

  ให้เช่า ซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  (d) นโยบายการตั้งราคาและการจำหน่าย

-   โรงแรมเจ ดับบลิว แมริออท การกำหนดราคาค่าห้องพักและงานบริการของโรงแรมฯ
    ในระดับต่ำกว่าราคามาตรฐานของโรงแรมระดับ 5 ดาวทั่วไป
    ทำให้ปัจจุบันโรงแรมเป็นที่ยอมรับของลูกค้าทั่วไป
    และสามารถสร้างฐานลูกค้าได้อย่างมีประสิทธิภาพ อย่างไรก็ตาม
    โรงแรมมีการปรับราคาค่าห้องพักและการบริการเพิ่มขึ้นอย่างต่อเนื่อง
    เพื่อให้เหมาะสมกับคุณภาพและการให้บริการ และเป็นราคาที่ลูกค้าพึงพอใจ

-   โรงแรมแกรนด์ ไฮแอท เอราวัณ กำหนดค่าห้องพักและงานบริการ
    พิจารณาตามความเหมาะสมของ ระดับราคาตลาด, ความต้องการของลูกค้า
    และต้นทุนการผลิต
    โดยราคาที่กำหนดอยู่ในระดับสูงที่เหมาะสมกับคุณภาพและชื่อเสียงของโรงแรม

    -   อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
        สภาพการแข่งขันของตลาด, ความต้องการของลูกค้า และต้นทุนการผลิต
        พร้อมกับสร้างความสัมพันธ์ที่ดีกับลูกค้าเดิมในระยะยาว
        ด้วยการร่วมกับลูกค้าในการกำหนดราคาที่เหมาะสม
        รวมทั้งรับทราบและร่วมแก้ไขปัญหากับลูกค้า

  (e) ช่องทางการจำหน่าย

บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

  (e.1) ธุรกิจโรงแรม

โรงแรมแกรนด์ ไฮแอท เอราวัณ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พึงพอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขาย

  • จัดจำหน่ายผ่านทางตัวแทนจำหน่ายห้องพักซึ่งกระจายอยู่ทั่วโลก
  โดยเฉพาะประเทศในภูมิภาคอเมริกา ยุโรป และเอเชียแปซิฟิค

โรงแรมเจดับบลิว แมริออท กรุงเทพ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายเพื่อเป็นการเพิ่มยอดขาย

  จัดจำหน่ายผ่านทางตัวแทนจำหน่ายห้องพักกว่า 2,000 แห่งรวมทั้งตัวแทนอื่นๆ
  ซึ่งกระจายอยู่ทั่วโลก

  (e.2) ธุรกิจศูนย์การค้าและสำนักงาน

-   เจาะตรงถึงกลุ่มเป้าหมาย (Direct Marketing)
    โดยบริษัทฯมีการจัดหาข้อมูลของบุคคลที่คาดว่าเป็นกลุ่มเป้าหมายของบริษัทฯ
    แล้วจัดส่งเจ้าหน้าที่การตลาดเข้าพบลูกค้า

-   จำหน่ายผ่านบริษัทตัวแทนขาย โดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์
    โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand
    Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขายให้กับบริษัท

(ข) ภาวะการแข่งขัน

แนวโน้มภาวะอุตสาหกรรมและสภาพการแข่งขันในธุรกิจ

ธุรกิจโรงแรม

ปี 2546 เป็นอีกปีที่ท้าทายสำหรับธุรกิจโรงแรม เริ่มจากผลกระทบจากสงครามอิรักในช่วงต้นปี
และการแพร่ระบาดของโรคซาร์สในเวลาต่อมา
จำนวนนักท่องเที่ยวต่างชาติที่เดินทางเข้ามาประเทศไทยในช่วงครึ่งปีแรกลดลงถึง 19%
เมื่อเปรียบเทียบกับปีก่อนในช่วงเวลาเดียวกัน
อย่างไรก็ตามการควบคุมโรคซาร์สของประเทศไทยทำได้อย่างดี
ส่งผลให้จำนวนนักท่องเที่ยวในครึ่งปีหลังเพิ่มขึ้นอย่างมากและกลับมาสู่ระดับปกติ กล่าวได้ว่า ตลอดปี
2546มีจำนวนนักท่องเที่ยวต่างชาติเดินทางเข้ามาประเทศไทยรวมทั้งสิ้น 9.95 ล้านคน
ซึ่งลดลงเพียง 8 % เมื่อเทียบกับปี 2545
ที่มีนักท่องเที่ยวต่างชาติเดินทางเข้ามาประเทศไทยรวมทั้งสิ้น 10.8 ล้านคน

[]มีการคาดการณ์ว่าจำนวนนักท่องเที่ยวที่เดินทางเข้ามาประเทศไทยในปี 2547
มีแนวโน้มที่จะเพิ่มขึ้น
เนื่องจากประเทศไทยยังคงเป็นจุดหมายของทั้งนักท่องเที่ยวและนักธุรกิจจำนวนมาก
การท่องเที่ยวแห่งประเทศไทยคาดว่าในปี 2547 จะมีผู้เยี่ยมเยือนขาเข้า
เดินทางเข้ามาประเทศไทยถึง 12 ล้านคน

[]

ส่วนในเรื่องของอุปทานของโรงแรมนั้น ในปี 2546
มีโรงแรมในกลุ่มห้าดาวหรือโรงแรมระดับหรูที่เปิดใหม่ ได้แก่ โรงแรมเมโทรโพลิแทน กรุงเทพ
ซึ่งเปิดตัวในเดือนพฤศจิกายนด้วยจำนวนห้องพัก 174 ห้อง, โรงแรมคอนราด ซึ่งเปิดตัวในปลายปี
2545 และเปิดดำเนินการเต็มรูปแบบในปี 2546 นอกจากนี้ยังมีโรงแรมที่เปลี่ยนชื่อใหม่
และปรับรูปแบบโรงแรมใหม่ ได้แก่ โรงแรม เลอ รอยัล เมริเดียน เปลี่ยนชื่อใหม่เป็น
อินเตอร์คอนติเนตัล, โรงแรม โฟร์ ซีซั่น จากเดิมคือโรงแรม เดอะ รีเจนท์, โรงแรม ราฟเฟิล
จากเดิมคือ โรงแรม ฮิลตัน และ โรงแรม เวสท์ทิน แกรนด์ สุขุมวิท จากเดิมคือ โรงแรม เดลต้า
แกรนด์

อัตราห้องพักเฉลี่ย สำหรับกลุ่มโรงแรมห้าดาว ในปี 2546 ลดลง จาก 67% เหลือ 60%
เมื่อเปรียบเทียบกับปี 2545 ซึ่งแสดงให้เห็นว่าตลาดซบเซาลง ในส่วนของ รายได้ของโรงแรมนั้น
ค่อนข้างตกต่ำลงมากในช่วงครึ่งปีแรก อย่างไรก็ตาม
แต่ละโรงแรมพยายามอย่างมากที่จะทำให้รายได้ของโรงแรมเพิ่มมากขึ้น
ด้วยการนำกลยุทธ์ด้านการตลาดต่างๆ
และการแข่งขันด้านราคามาใช้เพื่อให้โรงแรมยังสามารถแข่งขันได้ในตลาด

ธุรกิจให้เช่าอาคารสำนักงานและร้านค้าย่อย

ในส่วนของอาคารสำนักงาน ตลาดยังคงมีการปรับตัวมากขึ้นในปี 2546
ยอดรวมในอุปทานของอาคารสำนักงานให้เช่าเพิ่มขึ้นเป็น 7.12 ล้านตารางเมตร และ
อัตราว่าเฉลี่ยลดลงเหลือ 21% ในปลายปี 2546
ซึ่งแสดงให้เห็นว่ามีการขยายตัวในอุปสงค์มากกว่าอุปทาน นอกจากนี้
การขยายตัวของสภาพเศรษฐกิจโดยรวม
ก็ยิ่งเป็นการกระตุ้นให้มีการขยายตัวในอุปสงค์หรือความต้องการซื้อ/เช่าอาคารสำนักงานมากขึ้น

ค่าเช่าสำนักงานเกรดเอ ในย่านใจกลางเมืองเพิ่มขึ้น 10% เมื่อเทียบกับช่วงเดียวกับในปีก่อน
พร้อมๆกับการลดลงในจำนวนอาคารสำนักงานใหม่ในตลาด อย่างไรก็ตาม ในปี 2547
คาดว่าจะมีการเพิ่มขึ้นในอุปทานของอาคารสำนักงานให้เช่า คิดเป็นพื้นที่ 150,000 ตารางเมตร
รวมทั้งจะมีโครงการอาคารสำนักงานที่สร้างเสร็จในปีนี้ ได้แก่ พรพัฒน์ เซ็นเตอร์ และเซ็นทรัล
เวิร์ลด ทาวเวอร์ ส่วนโครงการที่หยุดชะงักและไม่ได้เป็นโครงการอาคารสำนักงานให้เช่า
คาดว่าจะสร้างเสร็จและเพิ่มอุปทานในตลาดหลังจากปี 2549 เป็นต้นไป

เนื่องด้วยการมีอุปสงค์มากกว่าอุปทานในปี 2546นั้น คาดว่าราคาค่าเช่าจะเพิ่มขึ้นอย่างต่อเนื่อง
อาคารสำนักงานที่มีที่ตั้งอยู่ในทำเลที่ดีและเชื่อมต่อกับระบบการขนส่งมวลชนได้สะดวก
จะสามารถควบคุมราคาให้สูงขึ้นได้

ในส่วนของร้านค้าย่อย พื้นที่ร้านค้าย่อยในกรุงเทพมหานครทั้งหมด คิดเป็น 3.92 ล้านตารางเมตร
ในไตรมาสที่3 ของปี 2546 ซึ่งเพิ่มขึ้น 5% จากช่วงเดียวกันในปี 2545 การเพิ่มขึ้นในอุปทาน
มาจากร้านค้าขนาดใหญ่และศูนย์การค้า ที่เพิ่งเปิดดำเนินการ ได้แก่ คาร์ฟูร์ ลาดพร้าว และบิ๊กซี
ราชดำริ อัตราการเข้าเช่าพื้นที่ เพิ่มขึ้นเป็น 94% จากเดิม 92%
เนื่องจากการเปลี่ยนแปลงในพฤติกรรมผู้บริโภค

สรุปได้ว่า
ภาพรวมของธุรกิจมีการขยายตัวในการบริโภคภายในประเทศและการใช้จ่ายเงินของผู้บริโภค
ซึ่งส่งผลต่อการแข่งขันที่เพิ่มขึ้นของตลาดร้านค้าย่อย
เนื่องจากมีโครงการใหม่ๆที่จะเกิดขึ้นอีกหลายโครงการในปี2547

ผลการดำเนินงาน

ธุรกิจโรงแรม

ผลการดำเนินการของโรงแรมในปี 2546
ได้รับผลกระทบค่อนข้างมากจากสงครามอิรักและการแพร่ระบาดของโรคซาร์ส
ซึ่งทั้งสองเหตุการณ์นี้ได้ส่งผลกระทบอย่างมากต่อธุรกิจและการท่องเที่ยวของประเทศ ในช่วงปลายปี
การเดินทางเพื่อธุรกิจฟื้นตัวอย่างมาก และได้ช่วยหักล้างกับรายได้ที่ลดลงไปในช่วงต้นปี

ตารางข้างล่างนี้สรุปรายได้เฉลี่ยต่อห้องพัก (REVPAR หรือ Revenue per available
rooms), อัตราค่าห้องพักเฉลี่ย และ อัตราการเข้าพักเฉลี่ย
โดยใช้การเปรียบเทียบแบบปีต่อปีในช่วงเวลาเดียวกัน ของโรงแรมทั้งสองแห่งในเครือของบริษัทฯ
ณ วันที่ 31 ธันวาคม 2546 และ 2545

  ------------------------------------ ----------- ----------- -----------
  รายได้เฉลี่ยต่อห้องพัก                     ปี2546       ปี 2545      ผลต่าง

  Grand Hyatt Erawan Bangkok Hotel     3,203       3,547       -10%
  (บาท)                                                        

  JW Marriott Bangkok Hotel (บาท)      2,809       3,094       -9%

                                                               

  อัตราการเข้าพักเฉลี่ย                                             

  Grand Hyatt Erawan Bangkok Hotel     60%         62%         (2.0)

  JW Marriott Bangkok Hotel            76%         84%         (6.0)

                                                               

  อัตราค่าห้องพักเฉลี่ย                                              

  Grand Hyatt Erawan Bangkok Hotel     5,329       5,698       -6%
  (บาท)                                                        

  JW Marriott Bangkok Hotel (บาท)      3,690       3,690       0%

  อัตราแลกเปลี่ยน (บาท/ดอลลาร์สหรัฐฯ)       42.0        43.5        -3%
  ------------------------------------ ----------- ----------- -----------

นอกจากนี้ ถึงแม้ว่า รายได้ในส่วนของห้องพักลดลง แต่รายได้ในส่วนของอาหารและเครื่องดื่ม
กลับเพิ่มขึ้น ซึ่งเป็นผลประโยชน์จากการที่มีการเพิ่มกิจกรรมต่างๆของโรงแรม
และการขยายตัวของการบริโภคภายในประเทศ
สัดส่วนของรายได้ของทั้งสองโรงแรมสรุปได้ดังกราฟด้านล่าง

[][]

ธุรกิจให้เช่าอาคารสำนักงานและร้านค้าย่อย

ธุรกิจให้เช่าได้รับผลกระทบจากเหตุการณ์ต่างๆที่เกิดขึ้นรอบโลกน้อยกว่าธุรกิจโรงแรม
แต่ขึ้นอยู่กับสภาพเศรษฐกิจภายในประเทศมากกว่า
ตารางด้านล่างนี้แสดงให้เห็นถึงอัตราการเข้าเช่าพื้นที่
โดยใช้การเปรียบเทียบแบบปีต่อปีของอาคารสำนักงานและศูนย์ร้านค้าย่อยของบริษัทในเครือฯ
ทั้งสองแห่ง ณ วันที่ 31 ธันวาคม 2546 และ 2545

  ----------------------------------- ----------- ------------ ------------
  อัตราการเช่าพื้นที่                       ปี 2546      ปี 2545       ผลต่าง

  อาคารอัมรินทร์ พลาซ่า                                            

  - พื้นที่สำนักงาน                        100%        100%         -

  - ร้านค้าย่อย (ไม่รวมถึงพื้นที่เช่าระยะยาว)   90%         84%          6%

  อาคารเพลินจิต เซ็นเตอร์                                          

  - พื้นที่สำนักงาน                        100%        98%          2%

  - ร้านค้าย่อย                          93%         71%          22%
  ----------------------------------- ----------- ------------ ------------

(3) การจัดหาผลิตภัณฑ์หรือบริการ

(ก) การจัดหาให้ได้มาซึ่งบริการที่จำหน่าย

  วัตถุดิบที่สำคัญในธุรกิจพัฒนาอสังหาริมทรัพย์ ประกอบด้วย

  (a) ที่ดินเพื่อการพัฒนาโครงการ

  บริษัทฯ มีเกณฑ์ในการจัดซื้อที่ดินเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเน้นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคตพิจารณาถึงความสะดวกและโอกาสขยายเส้นทางใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ เป็นต้น

-   รูปร่างของที่ดิน เพื่อให้เหมาะสมต่อการพัฒนารูปแบบโครงการ

  บริษัทฯ ได้จัดหาที่ดินเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (b) วัสดุก่อสร้าง

บริษัทฯ สามารถควบคุมคุณภาพและค่าใช้จ่ายให้อยู่ในต้นทุนที่ต่ำกว่าคู่แข่งขัน
โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

ทั้งนี้ในการคัดเลือกผู้รับเหมาก่อสร้าง บริษัทฯ
ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
แยกตามลักษณะงาน เช่น งานฐานราก งานโครงสร้าง งานระบบงานตกแต่ง เป็นต้น
ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน ปัจจุบันบริษัทฯ
จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัทฯ จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัทฯ ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัทฯ
    จะเสริมผู้รับเหมาก่อสร้างเฉพาะค่าแรง

รายชื่อบริษัทรับเหมาการก่อสร้างให้บริษัท อัมรินทร์ พลาซ่า จำกัด (มหาชน)

  --------------------------------------- -------------------------------
  ชื่อผู้รับเหมา                               ประเภทงาน

  1. บริษัท เลตัน บรุกเนอร์ (ประเทศไทย) จำกัด   งานฐานราก

  2. บริษัท ไทยโคโนอิเกะ คอนสตั๊คชั่น จำกัด       งานโครงสร้างและสถาปัตยกรรม

  3. บริษัท แสงประดิษฐ์ เอ็นยิเนียริ่ง จำกัด        งานระบบไฟฟ้าและสื่อสาร

  4. บริษัท ไทยเคนไซซา จำกัด                 งานระบบสุขาภิบาล และระบบปรับอากาศ

  5. บริษัท วรจักรอินเตอร์เนชั่นแนล จำกัด         งานระบบลิฟท์และบันไดเลื่อน

  6. บริษัท กนกเรือนไทย จำกัด                 งานตกแต่งภายใน

  7. บริษัท เดโชเซี่ยงไฮ้เฟอร์นิเจอร์และก่อสร้าง    งานตกแต่งภายใน
  จำกัด                                    

  8. บริษัท ศิลามณี จำกัด                      งานหินแกรนิต-หินอ่อน

  9. ห้างหุ้นส่วนจำกัดนำภัทร                    งานหินแกรนิต-หินอ่อน

  10. ร้านช่างหินอ่อน                         งานหินแกรนิต-หินอ่อน

  11. บริษัท อินแอนด์เอ้าท์ การ์เด้น จำกัด         งานภูมิสถาปัตย์

  12. บริษัท คาร์เปทอินเตอร์เนชั่นแนล จำกัด       งานพรม

  13. บริษัท ชูจักร์ก่อสร้าง จำกัด                งานตกแต่งภายใน

                                          

                                          

                                          

  ชื่อผู้รับเหมา                               ประเภทงาน

  15. บริษัท ฮาวายเฟอร์นิเจอร์ จำกัด            งานเฟอร์นิเจอร์ลอยตัว

  16. บริษัท หมิง จำกัด                       งานเฟอร์นิเจอร์ลอยตัว

  17. บริษัท ล็อกซเล่ย์ จำกัด                   งานระบบ PABX

  18. บริษัท จอห์นสัน คอนโทรล จำกัด            งานระบบ BAS

  19. บริษัท จอห์นสัน คอนโทรล จำกัด            งานระบบ Fire Alarm

  20. บริษัท จอห์นสัน คอนโทรล จำกัด            งานระบบ Computer Network

  21. บริษัท เมโทร เอช แอน์ เรส จำกัด         งานระบบห้องครัว

  22. บริษัท บลูแก๊ส จำกัด                     งานระบบ Gas Station

  23. บริษัท เยอรมัน-ไทย ลอนดรี้ แมชชีนเนอรี     งานระบบเครื่องซักรีด
  จำกัด                                    

  24. บริษัท ไดเทค ออดิโอ จำกัด               งานระบบแสง

  25. บริษัท วิชัยเทรดดิ้ง จำกัด                 งานระบบแสง
  --------------------------------------- -------------------------------

(c) วัสดุสำหรับการดำเนินกิจการให้เช่าพื้นที่อาคาร

บริษัทฯ มีทีมงานบริหารกิจการอาคารที่มีความเชี่ยวชาญ
ด้วยประสบการณ์ในการบริหารอาคารมายาวนาน ทำให้บริษัทฯ
มีเครือข่ายผู้ผลิตและจัดจำหน่ายวัสดุอุปกรณ์จำนวนมาก อีกทั้งบริษัทฯ
มีกิจการอาคารในเครือจำนวนมาก
ทำให้สามารถต่อรองราคาและเลือกใช้วัสดุอุปกรณ์ที่มีคุณภาพสูงได้อย่างคุ้มค่า ดังนั้นบริษัทฯ
จึงสามารถควบคุมคุณภาพและค่าใช้จ่ายสำหรับการบริหารอาคารให้อยู่ในต้นทุนที่ต่ำแต่มีคุณภาพเหนือกว่าคู่แข่งขันได้

ผู้ผลิตผู้จัดจำหน่ายวัสดุอุปกรณ์สำหรับงานดำเนินกิจการอาคาร ที่บริษัทฯ ได้เลือกใช้มีดังนี้

  --------------------------------------- -------------------------------
  ชื่อผู้รับเหมา                               ประเภทงาน

  บริษัท ซิลวาเนีย (ประเทศไทย) จำกัด           หลอดไฟฟ้า

  ห้างหุ้นส่วนจำกัด ศิลปไทยการไฟฟ้า              หลอดไฟฟ้า

  บริษัทเอส.เอ็น.เค ไลท์ติ้ง จำกัด               หลอดไฟฟ้า

  บริษัทบวรกิจ แมชชีนทูลล์ จำกัด                 วัสดุอุปกรณ์เบ็ดเตล็ด

  ห้างหุ้นส่วนจำกัด ณัฐพล ฮาร์ดแวร์               วัสดุอุปกรณ์เบ็ดเตล็ด
  --------------------------------------- -------------------------------

(d) บริษัทที่ทำงานบริการสำหรับอาคารสำนักงานและศูนย์การค้า

บริษัทฯ ยึดหลักการแบ่งงานกันทำด้วยความชำนาญเฉพาะด้าน ดังนั้นบริษัทฯ
จึงได้ว่าจ้างบริษัทที่ชำนาญการให้บริการสำหรับการดำเนินกิจการอาคาร
ซึ่งบริษัทดังกล่าวสามารถให้คุณภาพงานบริการที่ดี ภายใต้ต้นทุนที่ต่ำกว่า
อันเนื่องมาจากประสิทธิภาพและความเชี่ยวชาญในงานบริการของตน ซึ่งการว่าจ้างนี้ ทำให้บริษัทฯ
สามารถประหยัดต้นทุน แต่ได้คุณภาพของงานบริการบางประเภท
ได้ดีกว่าที่จะดำเนินการเองในทุกๆงาน และทำให้บริษัทฯ
สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของบริษัทฯ และบริษัทย่อย

+---------------------------------------+------------------------------+
| ชื่อผู้รับเหมา                             | ประเภทงาน                    |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานรักษาความปลอดภัย            |
| (ประเทศไทย) จำกัด                      |                              |
+---------------------------------------+------------------------------+
| บริษัท พรอ                              | งานรักษาความสะอาด             |
| พเพอร์ตี้ แคร์ เซอร์วิสเซล (ประเทศไทย) จำกัด |                              |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานจัดหาพนักงานประชาสัมพันธ์      |
| (ประเทศไทย) จำกัด                      |                              |
+---------------------------------------+------------------------------+
| บริษัท เรนโทรคิล อินนีเชียล (ประเทศไทย)     | งานบริการสุขอนามัย              |
| จำกัด                                  |                              |
+---------------------------------------+------------------------------+
| บริษัท แอดวานซ์ ไฮยีน เซ็นเตอร์ จำกัด        | งานบริการสุขอนามัย              |
+---------------------------------------+------------------------------+
| บริษัท แอดวานซ์ เซอร์วิส (ประเทศไทย) จำกัด  | งานบริการกำจัดแมลง-หนู          |
+---------------------------------------+------------------------------+

งานบริการรายปี – กลุ่มอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| บริษัท อุทัย คอนซัลแตนซ์ จำกัด     | ที่ปรึกษาด้านวิศวกรรม (งานช่าง)              |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
|                             |                                        |
|                             | -   อาคารปาร์คเลน แมนชั่น                 |
+-----------------------------+----------------------------------------+
| Hitachi (Thailand) Co.,Ltd. | งานบำรุงรักษาระบบลิฟท์-บันไดเลื่อนอาคารอัมรินทร์ |
|                             | พลาซ่า                                  |
+-----------------------------+----------------------------------------+
| บริษัท วรจักรอินเตอร์เนชั่นแนล     | งานบำรุงรักษาระบบลิฟท์-บันไดเลื่อนอาคารเพลินจิต |
| จำกัด                        | เซ็นเตอร์                                |
+-----------------------------+----------------------------------------+
| Duratech Co.,Ltd.           | งานบำรุงรักษาระบบ Fire Alarm             |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| Access Intelligent Systems  | งานบำรุงรักษาระบบเข้าออกอาคารจอดรถ Park   |
| Co.,Ltd.                    | Matic                                  |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท บางกอกฮิตาชิ เอริเวเตอร์   | งานบำรุงรักษาระบบลิฟต์อาคารอัมรินทร์ พลาซ่า    |
| จำกัด                        |                                        |
+-----------------------------+----------------------------------------+
| บริษัท ไพร์ม แอร์ จำกัด          | งานบำรุงรักษาระบบปรับอากาศ                |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+

(e) โรงแรม

บริษัทฯ ได้ว่าจ้าง International Hotel Management Company ได้แก่ Hyatt
International Inc. และ Marriott International Corp.
ทำหน้าที่บริหารธุรกิจโรงแรม แกรนด์ ไฮแอท เอราวัณ และ เจ ดับบลิว แมริออท ตามลำดับ
โดยบริษัทฯ มีหน้าที่กำกับดูแลการบริหาร

(ข) ผลกระทบต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

-ไม่มี-

- การควบคุมโดยหน่วยงานรัฐ

  บริษัทฯ และบริษัทย่อยจะต้องปฏิบัติตามพระราชบัญญัติควบคุมอาคารสูง พระราชบัญญัติโรงแรม
  และข้อกำหนด หรือประกาศของกรุงเทพมหานคร

- การดำเนินการของบริษัทเพื่อลดผลกระทบ

-ไม่มี-

- ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

- ประวัติการกระทำผิดและแนวทางแก้ไข

-ไม่มี-

(4) งานที่ไม่ได้ส่งมอบ

- ไม่มี -